Joachim Georg Balecke

Joachim Georg Bal(e)cke (1634 Parchim – 4. juuli 1698 Haljala) oli Eesti vaimulik.

Balecke sündis Parchimis (praeguse haldusjaotuse järgi Ludwigslust-Parchimi kreisis, Mecklenburg-Vorpommerni liidumaal). Ta õppis (immatrikuleeriti 10. juunil 1648) Wittenbergi ülikoolis. Ordineeriti 14. veebruaril 1672 õpetajaks.

Ta oli  aastatel 1672–1698 Haljala Püha Mauritiuse koguduse õpetaja.

Ta oli piiskop Jacob Helwigi aastal 1680 välja antud teose De officio Christi theses theologicae. Proponente et dirigente Jac. Helwigio (Reval 1680) üks kolmest autorist (koos pastorite Johann Heinrich Heerwageni ja Anton Heidrichiga). Lisaks võttis ta osa eestikeelse Uue Testamendi tõlkimis- ja redigeerimistööst 6. juunil 1684 Toompea tulekahjus hävinenud osade taastamisel (tõlkis Luuka evangeeliumi eesti keelde)Liivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Tema poeg Daniel Heinrich Balecke (sünd. 1678) oli vaimulik, välipreester armees ja PommerisVierteljahrsschrift für Heraldik, Sphragistik und Genealogie, Volume 18, Berlin, 1890. Die familien Baleke, Balcke, Balck. Geneologisch-heraldische skizze von C. W. U. Balck. s. 29 ja väimees Salomo Heinrich Vestring oli Toris ja Pärnus pastoriks ning vaimulik kirjamees.

 Viited 

Kategooria:Haljala Püha Mauritiuse koguduse vaimulikud
Kategooria:Eestimaa vaimulikud
Kategooria:Sündinud 1634
Kategooria:Surnud 1698